CELEX: 62018TA0509
Language: bg
Date: 2019-12-19 00:00:00
Title: Дело T-509/18: Решение на Общия съд от 19 декември 2019 г. — Чешка република/Комисия (ЕФГЗ и ЕЗФРСР — Разходи, изключени от финансиране — Приложими срокове между отделните посещения на националните контролни органи — Обявяване на проверките на място — Имплицитно обявяване — Членове 25 и 26 от Регламент за изпълнение (ЕС) № 809/2014 — Фиксирана финансова корекция)

24.2.2020   
            
            
               BG
            
            
               Официален вестник на Европейския съюз
            
            
               C 61/27
            
         
      Решение на Общия съд от 19 декември 2019 г. — Чешка република/Комисия
      (Дело T-509/18) (1)
      
      (ЕФГЗ и ЕЗФРСР - Разходи, изключени от финансиране - Приложими срокове между отделните посещения на националните контролни органи - Обявяване на проверките на място - Имплицитно обявяване - Членове 25 и 26 от Регламент за изпълнение (ЕС) № 809/2014 - Фиксирана финансова корекция)
      (2020/C 61/33)
      Език на производството: чешки
      
         Страни
      
      
         Жалбоподател: Чешка република (представители: M. Smolek, J. Pavliš, O. Serdula и J. Vláčil)
      
         Ответник: Европейска комисия (представители: A. Lewis, A. Sauka и K. Walkerová)
      
         Предмет
      
      Искане на основание член 263 ДФЕС за отмяна на Решение за изпълнение (ЕС) 2018/873 на Комисията от 13 юни 2018 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 152, 2018 г., стр. 29), доколкото с него се изключват плащанията, направени от Чешката република по линия на ЕЗФРСР на стойност 151 116,65 EUR
      
         Диспозитив
      
      
                  1)
               
               
                  
                     Отменя Решение за изпълнение (ЕС) 2018/873 на Комисията от 13 юни 2018 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР), в частта, в която Европейската комисия изключва плащанията, направени от Чешката република по линия на ЕЗФРСР в размер на 151 116,65 EUR.
                  
               
            
                  2)
               
               
                  
                     Осъжда Европейската комисия да заплати съдебните разноски.
                  
               
            
         (1)  ОВ C 399, 5.11.2018 г.